Dobrý deň, v súvislosti s výskytom potvrdeného ochorenia COVID – 19 v okrese Rožňava Vám poskytujeme nasledovnú informáciu:

RÚVZ so sídlom v Rožňave prijalo včera ( pondelok 16.3.20 ) poobede oznámenie o pacientke, ktorá je v domácej izolácii, má respiračné príznaky a kontakt s osobou, ktorá pricestovala zo zahraničia ( vnuk ). Jedná sa o 74 ročnú dôchodkyňu z obce Rochovce. Pacientka je v domácej izolácii, 14 ľuďom, ktorí boli v kontakte s potencionálnym zdrojom nákazy bola nariadená karanténa a sledovanie vlastného zdravotného stavu. Dnes budú vykonané ostatné odbery, ktoré potvrdia alebo vylúčia ostatné osoby, ktoré boli v kontakte s pacientkou. Situácia je zatiaľ pod kontrolou, t.č. stále vykonávame protiepidemické opatrenia a dohľadávame potencionálne kontakty. Situácia je na teraz zvládnutá. Potencionálny prameň nákazy je z obce Slavošovce.

Vyzývame všetkých obyvateľov, predovšetkým obyvateľov obcí Rochovce a Slavošovce, aby dodržiavali karanténne opatrenia, nezdržiavali sa na miestach, kde sa stretáva viac ľudí, používali osobné ochranné pomôcky ak si potrebujú nakúpiť (rúško, šatka, šál) a aby sa čo najmenej zdržiavali v spoločnosti s inými ľuďmi. Samoizolácia v domácom prostredí, posilňovanie imunity, používanie rúška alebo masky a dôsledná osobná hygiena sú najlepšou prevenciou proti ochoreniu.
Ľudí, ktorí boli v priamom kontakte s prípadom, prešetrujeme a nariaďujeme karanténne opatrenia, odbery biologického materiálu a naďalej sledujeme situáciu.
Dôležité je nepodliehať panike! To, že ochorenie zavíta aj do nášho okresu bolo vysoko pravdepodobné!

 Ak budú dodržiavané všetky opatrenia vyhlásené krízovým štábom SR, dodržiavaná osobná hygiena a minimalizovaný kontakt s inými ľuďmi, nehrozí nebezpečenstvo ďalšieho prenosu ochorenia.

Žiadame Vás, aby ste o uvedenej situácii informovali obyvateľov mesta/obce prostredníctvom mestského/obecného rozhlasu alebo iným spôsobom v meste/obci obvyklým.

Aby sa predišlo preťaženiu kontaktných mobilných liniek úradu, bližšie informácie Vám poskytneme prostredníctvom mailovej adresy rv.varga@uvzsr.sk.

RÚVZ Rožňava, odd. HŽPaZ

**Výzva**

Vzhľadom na vzniknutú epidemiologickú situáciu v Slovenskej republike vyzývame obyvateľov, aby dôsledne dodržiavali preventívne opatrenia na spomalenie šírenia vírusu.

1. Znížte v tomto období kontakt s inými osobami na minimum, vyhýbajte sa skupinám osôb, dodržiavajte dôslednú osobnú hygienu a dôkladne si umývajte ruky mydlom.

2. Ak musíte ísť do prostredia s väčším počtom osôb- napríklad nákup potravín, do práce, mestskou hromadnou dopravou, nasaďte si rúško, ktoré zakrýva nos aj ústa.

3. Zbytočne v tomto období nenavštevujte so svojimi deťmi starých rodičov.

4. Ak viete o osamelej osobe, ktorá potrebuje pomoc - telefonicky kontaktujte starostu obce.

5. Ak potrebujete akútne navštíviť svojho obvodného lekára - ozvite sa mu telefonicky.

6. Ľudia, ktorí majú vládou nariadenú karanténu ju musia dodržiavať. Za nedodržanie karantény vám hrozí pokuta 1659€.

**Felhívás**

Tekintettel a Szlovák Köztársaság járványügyi helyzetére, sürgetjük önöket, hogy szigorúan kövessék a jóváhagyott óvintézkedéseket a vírus terjedésének lelassítására.

1. Minimalizálják a másokkal való érintkezést ebben az időszakban, kerüljék az embercsoportokat és tartsák be a következetes személyes higiéniát, azaz alaposan mossanak kezet szappannal.

2. Ha nagyszámú emberrel kell egy környezetben lenniük - például élelmiszerüzletben, munkában, vagy tömegközlekedéssel utazva – hordjanak védőmaszkot. Ennek hiányában tegyenek egy kendőt, sálat vagy anyagdarabot, amely az orrukat és a szájukat is takarja.

3. Ebben az időszakban ne látogassák meg feleslegesen a nagyszüleiket az unokákkal, vagy személyesen.

4. Ha van tudomásuk egy magányos emberről, akinek segítségre lehet szüksége - hívják telefonon a községi vagy városi hivatalt.

5. Csak vészhelyzet esetén látogassák meg háziorvosukat. Előzetesen mindig hívják a rendelőt telefonon.

6. Azok, akik a közegészségügyi hivatal döntése alapján kötelező karanténban vannak, kötelesek betartani azt. A karantén megszegése esetén az elkövető 1659 € bírságot kaphat.